Bozalqanlı

Bozalqanlı — Azərbaycan Respublikasının Tovuz rayonunun Bozalqanlı kənd inzibati ərazi dairəsində kənd. Azərbaycan Respublikası Milli Məclisinin 7 mart 2012-ci il tarixli, 310-IVQ saylı Qərarı ilə Tovuz rayonunun Tovuz şəhər inzibati ərazi dairəsi tərkibindəki Tovuz şəhəri ilə həmsərhəd olan Bozalqanlı kənd inzibati ərazi dairəsi tərkibindəki Bozalqanlı kəndinin ərazisindən 36,73 ha (bundan dövlət mülkiyyətində olan 4,18 ha, bələdiyyə mülkiyyətində olan 19,85 ha və xüsusi mülkiyyətdə olan 12,70 ha) torpaq sahəsi Tovuz şəhərinin inzibati ərazisinə verilmişdir.

 Toponimikası 
Toponim Azərbaycan xalqının etnogenezində iştirak etmiş qədim türkdilli bozal/bizal və qanqlı/kanqlı tayfalarının adı ilə əlaqədardır. Etnotoponimdir. Mənbələrdə bu oykonim Boz Bozalqanlı variantında da qeydə alınmışdır. Eyni zamanda, bozalğan yabanı bitki adıdır.

 Tarixi 
Bozalqanlı Azərbaycanın qədim tarixə malik kəndlərindən biridir. XVII əsrə qədər Bozalqanlı kənd əhalisi Kür çayının sol sahilindəki Şavadın meşəsinin alt hissəsində məskunlaşmışlar. Sonralar Kür çayının sağ sahilindəki Çayqarışan deyilən ərazinin (Qışlaq) yaxınlığına, indiki Hunanlar kəndinin şimal-şərqinə köçmüşlər. İndiki Ceyrançöl ərazisində bozalqanlıların 40 ədəd qoyun yatağı olmuşdur.

 Tarixi abidələri 
Bozalqanlı kəndində aşağıdakı daşınmaz tarix və mədəniyyət abidələri qeydə alınmışdır:
 İnventar № Abidənin adı Tarixi Yerləşdiyi ünvan Növü Əhəmiyyət dərəcəsi5182Kərbəlai Əsədin yaşayış evi XVIII əsrBozalqanlı kəndiMemarlıqYerli5183Məhəmməd Ağanın yaşayış evi XIX əsrBozalqanlı kəndiMemarlıqYerli

 Coğrafiyası və iqlimi 
Kənd Axıncaçayın sahilində, Gəncə-Qazax düzənliyində yerləşir.

 Əhalisi 
 İl Daimi əhali Kişilər Qadınlar19993652179818542009↗4199↗2062↗2137

 Tanınmış şəxsləri 
 Aşıq Hüseyn Bozalqanlı — ustad aşıq.
 Dəmirçi Aşıq Hüseyn  — ustad aşıq.
 Aşıq Əsəd — ustad aşıq.
 Nazim Aslan Bozalqanlı — texnika elmləri namizədi.

 İqtisadiyyatı 

 Mədəniyyəti 
Kənddə Aşıq H.Bozalqanlı adına Azərbaycan Aşıq Sənəti Dövlət Muzeyi, Bozalqanlı poçt şöbəsi (AZ6018) fəaliyyət göstərir.

 Təhsil 
Kənddə Yusif Sadıqov adına Bozalqanlı kənd tam orta məktəbi fəaliyyət göstərir.

 Din 
Kənddə dini ibadət yeri və ya dini icma qeydə alınmamışdır.

 Səhiyyə 
Kənddə Bozalqanlı həkim məntəqəsi yerləşir.

 İstinadlar 

 Xarici keçidlər 

 Həmçinin bax 

Kateqoriya:Tovuz rayonunun kəndləri
Kateqoriya:Bozalqanlı kənd inzibati ərazi dairəsindəki yaşayış məntəqələri